ལོའི་ཟླཔའི་ཚེསཉིན།རྔ་བའི་ལམ་ཁ་དག་ཏུ་སུ་རུ་མེ་ཏོག་རབ་ཏུ་བཞད་པའི་སྐབས་ཤིག་ལ།རྔ་བའི་ཡུལ་གྱི་སློབ་གཙོ་དམ་པ་བསོད་ནམས་བཀྲ་ཤིས་ལགས་ཀྱིས་སྔོན་མ་ཞིག་ནས་རེ་བ་བཏོན་པ་བཞིན་སི་ཁྲོན་ཞིང་ཆེན་རྔ་བ་རྫོང་བོད་ཡིག་སློབ་འབྲིང་དུ་བསྐྱོད་ནས་ཁ་བྱང་ལཨ་མདོ་རྔ་བ་རྫོང་གི་སློབ་གྲྭ་ཆུང་འབྲིང་གི་སློབ་གྲྭའི་བདག་གཉེར་དང་སློབ་གསོའི་ཐབས་ལམ་སྐོར་ལ་ཕུལ་བའི་ལྟ་ཚུལབཏགས་ཏེ་འཆད་ཁྲིད་ཙམ་པོ་བ་ཞིག་གི་མཇུག་སྒྲིལ་ལ་ཉེ་བའི་ཚེ།དགེ་རྒན་ཞིག་གིས་ཕྲན་ལབོད་ཀྱི་བྱིས་པ་རྣམས་ལ་འོས་ཤིང་འཚམས་པའི་ལྟ་ཀློག་དེབ་ཅིག་ཡོད་དམ།ཞེས་པའི་དྲི་བ་ཞིག་འཕངས་བྱུང་བས།ང་རང་ཅི་བྱ་གཏོལ་མེད་དུ་གྱུར་ཏེ།བོད་ཀྱི་རྒན་དར་གཞོན་གསུམ་དང་སྐྱ་སེར་གཉིས་ཀྱིསམི་ལ་རས་པའི་རྣམ་མགུརལ་ལྟ་བ་ལས་ཐབས་ཅི་ཞིག་ཡོད་ཅེས་ཀུ་རེ་དང་འཁང་ར།ཟུར་ཟ་འདྲེས་མའི་ལན་ཙམ་ཞིག་ངག་ལས་ཤོར་སོང་།ལོའི་ཟླཔའི་ཚེསཉིན།མཐོ་རྒྱུགས་ལེན་པའི་སྐབས་ཏེ་གཅན་ཚའི་རི་མགོ་ཡོངས་སུ་ར་མ་རེའུ་ལྕོག་བཞད་པའི་ཉིན་ཞིག་ལ།རེབ་གོང་རིག་པ་འབྱུང་བའི་གྲོང་ཁྱེར་གྱི་སྐྱ་བོའི་དགེ་རྒན་རྣལ་མ་གཞི་རིམ་པས་བདག་ལགཞི་རིམ་པའི་བྱིས་རྩོམ་གཅེས་བཏུསཞུ་བའི་དེབ་གཉིས་གནང་བྱུང་བས།དེ་མ་ཐག་རྒྱུགས་རའི་གཞུང་སྒྲུབ་ཁང་དུ་ཨེན་ཙམ་ལ་ཕྱི་ངོས་དང་།དཀར་ཆགརྩོམ་རེ་གཉིས་ཤིག་ལ་མཇལ་བས་འཕྲད་མ་ཐག་གི་དགའ་བསཀུན་ནས་འཁྱུད་དོ།།ང་རང་ད་ལྟའི་བར་དུ་གཞི་རིམ་པ་ཁོང་ལ་དངོས་སུ་ཐུག་འཕྲད་མ་བྱུང་ནའང་།བོད་ཀྱི་དྲྭ་ཚིགས་དར་བ་ནས་བཟུང་རྩོམ་སྟེགས་ལས་ཕན་ཚུན་སྦྲེལ་ཏེ་དྲྭ་གྲོགས་སུ་གྱུར་བ་ཞིག་ཡིན་ལ།ང་ནི་ཁོང་གི་དད་ལྡན་ཀློག་པ་པོཞིག་ཏུ་བརྩིས་ཀྱང་ཆོག་ཆོག་ཆོག་ཡིན།